Šiaulių gidas

Orkestras LORDS OF THE SOUND su programa „Music is coming“
2018-11-21 19:00 (Europe/Moscow) | Koncertų salė „Saulė”
Garsus Ukrainos simfoninis orkestras LORDS OF THE SOUND surengs naujus pasirodymus Lietuvoje ir pristatys nuostabią programą „Music is coming“
Orkestro LORDS OF THE SOUND pasirodymai – tai daugiau nei koncertas, tai – tikras šou!
Music is coming – tai neįsivaizduojamas gyvo orkestro skambesio, choro ir tikros magijos, kurios kupini jūsų mėgstami filmai ir kompiuteriniai žaidimai, junginys.
Visame pasaulyje puikia žinomi garso takeliai suskambės naujai ir įgys ypatingą galią – toks yra nepakartojamų LORDS OF THE SOUND meistriškumo lygis! Būtinai ateikite ir patys pajauskite visą gyvo muzikinio srauto galią!
Orkestro nariai itin ryškiai atliks žinomų fantasy žanro filmų ir kompiuterinių žaidimų muziką: Sostų karai, Vikingai, Keršytojai, Alisa Stebuklų šalyje, Nuostabioji moteris, Žiedų valdovas, Įsikūnijimas, Van Helsingas, Narnijos kronikos, Karibų jūros piratai, Penktasis elementas, Warcraft, Skyrim, League of Legends Assassin’s Creed, Mortal Kombat, The Witcher ir kitų.
Unikalių vizualizacijų dėka kiekviena melodija atgys ir į salę įsiverš nematytos fantastinės būtybės, o žiūrovams atsivers nežinomas pasaulis, kuriame valdo magija ir burtai. Orkestras LORDS OF THE SOUND jau seniai tapo vienu iš populiariausių Ukrainos muzikinių kolektyvų.
Galingas erdvinis skambesys, neeiliniai sprendimai ir profesionalumas – pagrindiniai orkestro skiriamieji bruožai. Music is coming – tai geriausias būdas neįprastai praleisti laiką. Svaiginantis renginys geriausiai padės pamiršti kasdienę rutiną ir atvers duris į naują realybę, kurioje mitai atgyja, o stebuklai vyksta kiekviename žingsnyje.
Bendra koncertinės programos trukmė – apie 2 val.

Edukacinis projektas „MUZIKINIAI RUDENYS 2018”
2018-11-22 18:00 | Koncertų salė „Saulė”
Šiaulių miesto koncertinė įstaiga „Saulė“ – edukacinio koncertų ciklo „Muzikiniai rudenys“ sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol. Šiauliuose ir rajoniniuose miestuose organizuojami koncertai, kurių vienoje dalyje su Šiaulių kameriniu orkestru pasirodo vietinių muzikos ir meno mokyklų gabiausi mokiniai. Kitoje – žinomi ir profesionalūs instrumentalistai bei solistai ir Šiaulių kamerinis orkestras.
Šiais metais ciklo „Muzikiniai rudenys“ koncerte Šiauliuose dalyvaus:
Šiaulių kamerinis orkestras (meno vadovas ir dirigentas Ričardas Šumila),
jaunosios kartos talentinga smuikininkė, Karalienės Mortos premijos laureatė bei daugelio konkursų prizininkė Augustė Emilija Janonytė,
Šiaulių muzikos ir meno mokyklų auklėtiniai.
RENGINYS NEMOKAMAS

Ievos Zasimauskaitės koncertas
2018-11-22 19:00 | Šiaulių arena
12 -ą vietą Europos dainų konkurse „Eurovizijoje” Lietuvai pelniusi atlikėja Ieva Zasimauskaitė pirmą kartą atvyksta romantiškam pasirodymui į Šiaulių areną!
Lapkričio 22 -ąją mažojoje koncertų salėje Ieva atliks žinomiausius kūrinius, o taip pat išgirsime ir Europą sužavėjusią lyrinę baladę išsiskiriančia savo prasmingu turiniu „When we’re old” (liet. „Apie mus pasenusius”)

ILIUZIONISTO ŠOU IR SCENOS VILKAS DAINIUS MARTINAITIS
2018-11-23 18:00 | Koncertų salė „Saulė”
Pamenat VRS kamerą? Prisimenate veidą žmogaus ir tembrą kurio pamiršti neįmanoma? Taip tai – Dainius Martinaitis – iki šių dienų scenos ir renginių vilku tapęs vedėjas bei įgarsintojas – atvyksta į jūsų miestą !
Patinka stebuklai, magija ir subtilus humoras? Šis vakaras kaip tik jums ir jūsų draugui!
Jungtinis duetas kviečia visus į stebuklų ir žaidimų kupiną vakarą.
Iliuzionistas EMMAGiC – penktas pasaulyje iliuzionistas kuriam pavyko pradanginti nuo žemės paviršiaus pastatą. Baltijos šalių „aklojo“ vairavimo rekordininkas ir tarptautinių konkursų laureatas žada interaktyvų pasirodymą kuriame sudalyvaus kiekvienas atėjęs, o keli žiūrovai prisilies prie stebuklų patys iš labai arti! „Duonos ir žaidimų!
Yra senas posakis, duonos galite atsinešti, o žaidimų ir pramogų mes parūpinsime į valias – juokauja apie renginį organizatorius“
Iliuzionistas scenoje jau leidžia 10 metų, renginių vedėjas Dainius jau daugiau nei 20, tai yra skaičiai kurie kalba patys už save ir garantuoja interaktyvų ir abėjingų nepaliksiantį renginį! Bilietus galite įsigyti kultūros namų kasoje arba bilietai.lt sistemoje. Susitikime !

Vytauto Šiškausko koncertas
2018-11-23 19:00 | Šiaulių arena
Visų mylimas, gera nuotaika užkrečiantis, didįjį turą po Lietuvos arenas pernai surengęs Vytautas Šiškauskas grįžta į Šiaulių areną!
Nepamirštamus šlagerius dainuosime kartu lapkričio 23 -ąją 19 val.
Pagrindinė renginio informacija
Nuolaidos: netaikomos
Nemokamai: vaikai iki 6 metų neužimantys papildomos vietos
Trukmė: 2 val.
Išankstiniai užsakymai: Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Tai patogiau, pigiau ir greičiau. Kreiptis tiesiogiai telefonu: +370 671 34 555 Lina
Organizatorius: VšĮ „Pramogų sala”

Ekskursija „Tu ateik į pasimatymą“
2018-11-24 12:00
Gidas Saulius Stasiūnas lauks prie fontano „Tūkstantmečio tiltai“, Vilniaus-Žemaitės gatvių sankryžoje.
Trukmė 2 val.
Sveiki, romantikai , idealistai arba tiesiog pozityvūs žmonės!
Kaip nustatyti, ar esate pakankamai pozityvūs? Tiesiog lėtai penkis kartus pasakykite sau: „PA-SI-MA-TY-MAS“. Ir jei tik pajusite, kad temperatūra kyla … atsakymas aiškus. O jei ir abejojate, ateikite ir kartu pakeliausime taip, kad net miesto termometras parodys didelį pliusą .
Ar tinka Šiauliai pasimatymui? Mažiausiai aštuoni amžiai, kai čia susitinka žmonės. Tiesa, XX amžiuje mus taip griovė, kad tik paukščio Fenikso pranašystė prikelti miesto sienas tegalėjo… Tiesa ir tai, kad tapome uždaru, kariniu, slaptu, apribotu, pramoniniu, pilku gyvenamu vienetu, kurį pažadinti galėjo nebent … paskutinis gaidys!
„Doremidoredo!“ Šio menamo skambesio kviečiami pasivaikščiokime bulvaru ir atraskime tai, ką jau penktą dešimtmetį miesto vadovai ir architektai, menininkai ir dizaineriai, studentai ir paprasti miestelėnai darė, daro ir darys, kad nuolat vyktų MŪSŲ PASIMATYMAS. Tai toks natūralus, žmogiškas gyvenimo spektaklis, kurio užuomazgoje yra noras patirti kažką nauja, preliudija – nerimastingas virpesys , nes dalyvių bus bent dvi puselės, veiksmas – toks nenuspėjamas, kaip kovo mėnesio oras, kulminacija – tai, ko niekaip negalėjome iš anksto nuspėti, atomazga – nauja daug žadanti pažintis …
Daug žadėti aš galiu, tad reklamą juodu ant balto piešiu:
Štai senasis „univermagas“ Jus aprengs, o batsiuviai apaus,
Gėlininkai žiedelį į ranką įspraus, bet „Gyvatė“ ir „Vėžys“ perspės,
„Rublis“ už eurą paliūdės, kol „Trys nykštukai“ tolyn palydės,
„Motinystė“ sužavės, o „Žuvis“ savo akimis kelią švies,
„Dvi kregždutės“ apie katinus čiauškės, „Paršelis“ nežinia kur uodegėlę ries,
Foto blykstės akimirką fiksuos, o „Gaidys“ kad užgiedos …
Mes į laikrodį žiūrėsim ir kvapnios arbatos paragauti spėsim.
Po to amfiteatru „nuriedėsim“, Rūdės bangų neregėsim,
„Tris paukščius“ palesinsim ir savo svajones padrąsinsim.
Ką praleido ši REKLAMA?
PASIMATYMAS prasideda čia – Šiaulių bulvare!

Susitikime prie „Tūkstantmečio tiltų“ (Vilniaus – Žemaitės gatvių sankryžoje)
Gidas Saulius Stasiūnas

TARPTAUTINIS BUSHIDO S.W.A.T. TURNYRAS "SAULĖS MŪŠIS 2018"
2018-11-24 19:00 | Šiaulių arena
EMOCINGIAUSIOS, KUPINOS ADRENALINO, KRAUJĄ STINGDANČIOS BEI ŽIŪROVUS IŠ SAVO VIETŲ KELIANČIOS BUSHIDO S.W.A.T. KOVOS GRĮŽTA Į ŠIAULIŲ ARENĄ JAU LAPKRITĮ!
Susitinkame arenoje lapkričio 24 -ąją 19 val.!
Pagrindinė renginio informacija
Nuolaidos: 50 % neįgaliesiems
Nemokamai: vaikai iki 6 metų neužimantys papildomos vietos
Išankstiniai užsakymai (24 val. iki renginio pradžios):Vietoms prie staliukų priimami išankstiniai vaišių užsakymai. Užsisakant iš anksto taikoma 10% nuolaida. Kreiptis tiesiogiai telefonu: +370 671 34 555 TIK DĖL VAIŠIŲ UŽSAKYMŲ

Muzikinė pasaka „Karalaitės Garbanėlės ir Antanėlio Burokėlio nuotykiai“
2018-11-25 12:00 | Koncertų salė „Saulė”
„Tilidūdos“ kūrėjas Rokas Radzevičius pristato muzikinę premjerą „Karalaitės Garbanėlės ir Antanėlio Burokėlio nuotykiai“.
Gerai žinoma ir vaikų jau pamėgta knygelė apie plaukus praradusią gražuolę karalaitę Garbanėlę pagaliau tampa muzikiniu spektakliu.
Muzikinės pasakos „Karalaitės Garbanėlės ir Antanėlio Burokėlio nuotykiai“ premjeriniai parodymai vyks: lapkričio 4 d. – Panevėžyje, 11 d. – Vilniuje, 13 d. – Kėdainiuose, 18 d.– Alytuje, 22 d. – Birštone, 25 d. – Šiauliuose, gruodžio 8 d. – Kaune, 18 d. – Marijampolėje.
Muzikinę pasaką režisuoja Vidas Bareikis, spektaklyje vaidina – V. Bareikio aktorių kursas. Istoriją apie Garbanėlę sukūrė ir muziką jai parašė kompozitorius Rokas Radzevičius. Jis taip pat sueiliavo juokingas daineles, kuriomis apdovanojo karalių Raudonbambį, jo dukrą Garbanėlę, Antanėlį Burokėlį, jo keistus draugus: raganių Termostatą ir Pelkių senį.
Istorija apie nuplikusią karalaitę išsyk sužavėjo vaikus. Joje pasakojama tai, kas įvyko vienoje tolimoje karalystėje, kurią valdo karalius Raudonbambis. Jis augina dukrą karalaitę Garbanėlę. Dukrelė lepinama užauga pasipūtusi ir aikštinga. Negerbia savo tėvelio ir reikalauja jaunikio. Tačiau įvyksta keistas dalykas: Garbanėlė nuplinka ir ant jos pakaušio lieka tik vienas plaukelis. Raudonbambis paskelbia, jog tam, kas išgydys dukrą, atiduos ją į žmonas bei dovanos pusę karalystės. Apie šitokią karalaitės nelaimę sužino paprastas kaimo vaikinas – kanklininkas Antanėlis Burokėlis. Jis drauge su keistų bičiulių kompanija, pagaliau sugeba grąžinti Garbanėlei dingusius plaukus ir jie abu gyvena ilgai bei laimingai.
Muzikos ir libreto autorius – ROKAS RADZEVIČIUS
Režisierius – VIDAS BAREIKIS
Vaidina – VIDO BAREIKIO KURSAS

Ansamblio NERIJA atsisveikinimo koncertas
2018-11-25 15:00 - 18:00 | Koncertų salė „Saulė”
Legendinė „Nerija“ atsisveikina su gerbėjais
Lietuvos estrados gyva legenda ansamblis „Nerija“ šį rudenį surengs paskutinius koncertus ir geriausiomis dainomis atsisveikins su gerbėjais. Paskutinį kartą vienoje scenoje – visas „Nerijos“ žvaigždynas: Edmundas Kučinskas, Birutė Petrikytė, Simonas Donskovas, Vitalijus Pauliukas, Laima Žemaitytė, Nijolė Tallat-Kelpšaitė ir Antanas Čapas.
Atsisveikinimo programoje – visos garsiausios per beveik penkis dešimtmečius ansamblyje skambėjusios, nemariais šlageriais virtusios, dainos. Drąsiai galima sakyti – Lietuvos estrados aukso fondas. Kiekvieno „Nerijos“ dainininko kišenėje mažiausiai po kelias dainas, kurios tapo ištisų kartų klausomiausiomis.
Vienas iš „Nerijos“ dainininkų – Simonas Donskovas – turi gerą palyginimą apie populiariausius ansamblio laikus: kas sporte buvo „Žalgiris“, tas scenoje – „Nerija“.
Dar prieš trejus metus visi „nerijiečiai“ draugiškai arenose atšventė iškilmingą grupės 45-erių metų jubiliejų, po kurio pusę lūpų prašneko, kad penkiasdešimtmečio grupė greičiausiai nebešvęs
„Visi mes jau seniai esame nebe jaunuoliai. Tarpusavyje visada kalbėjomės, kad nulipti nuo scenos reikia tuomet, kai jauti, kad laikas. Ir nulipti garsiai, su daina. Šiemet labai aiškiai supratome, kad tas laikas jau atėjo. Todėl iškilmingai koncertais užbaigiame „Nerijos“ istoriją“, – sako ansamblio dainininkai.
„Nerijiečiai“ prisipažįsta, kad prieš trejus metus netekę vieno savo lyderių, šviesios atminties Stasio Povilaičio, jie kiekvienas tyliai persvarstė gyvenimo kelią. „Nori nenori susimąstai, kai tai atsitinka. Ateina aiškus jausmas, kad nesame amžini. Todėl norisi surengti paskutinį didelį ir galingą koncertų turą, kol visi dar esame drauge. Atsisveikinti su žmonėmis, kurie mūsų klausė nuo pat jaunystės iki dabar. Atiduoti jiems pagarbą ir atsisveikinti taip, kaip mums atrodo geriausia“, – sako jie.
Nors visada buvo kalbama, kad „Nerija“ – vyriškas kolektyvas, atnešęs neblėstančią šlovę tokiems scenos grandams kaip S. Povilaitis ar E.Kučinskas; išauginęs galingo balso ir stoto klaipėdietį Simoną Donskovą; išgarsinęs merginų širdis tirpdžiusį garbinių Vitalijų Pauliuką ir muzikalųjį Antaną Čapą bei daugelį kitų, atsisveikinimo koncertuose matysime ir tris garsiausias „Nerijos“ moteris: Laimą Žemaitytę, Nijolę Tallat-Kelpšaitę ir Birutę Petrikytę. „Nerijos“ ansamblyje moterims įsitvirtinti ir sužibėti buvo daug sunkiau nei vyrams, todėl tos, kurios pritapo ir išliko, buvo tikrai išskirtinės.
Paradoksalu, bet vyrų ansambliu laikytą „Neriją“ 1970 metais įkūrė būtent moteris – viena ryškiausių ansamblio žvaigždžių N. Tallat-Kelpšaitė.
„Ansamblį mes subūrėme dviese su šviesaus atminimo konferansjė Algirdu Kuzmicku. Kadangi dauguma muzikantų buvo klaipėdiečiai, sugalvojome, jog labiausiai tiktų „Nerijos“ pavadinimas“, – prisimena Nijolė.
Pradžia nebuvo lengva ir nežinia, ar šiandien kalbėtume apie „Nerijos“ legendą, jei ne Romualdas Bieliauskas (1943–1979), ansambliui vadovauti pradėjęs 1974 metais. Štai tada šalį ir apėmė tikra „Nerijos“ manija. Minios klykiančių gerbėjų persekiojo dainininkus po koncertų, tykodavo prie viešbučių. Partijos šulai kviesdavo į vakarienes, kurios stebindavo gausiai nukrautais stalais. Nors „Nerijos“ ansamblis turėdavo derinti savo repertuarą su partijos funkcionieriais, sumanūs dainininkai sugebėdavo taip apdumti akis prižiūrėtojams iš komunistų partijos, kad jų koncertuose dažnai skambėdavo nieko bendra su tarybine morale neturinčios dainos. Nemaža dalis buvo populiarių Vakarų šlagerių perdirbiniai.

ATLIKĖJAI:
Edmundas Kučinskas
Birutė Petrikytė
Simonas Donskovas
Vitalijus Pauliukas
Laima Žemaitytė
Nijolė Tallat-Kelpšaitė
Antanas Čapas

Unikalus romantiškas šou „Dmitry Metlitsky ir Orkestras“
2018-11-27 18:00 | Koncertų salė „Saulė”
Pirmą kartą Lietuvoje!
Unikalus romantiškas šou „Dmitry Metlitsky ir Orkestras“.
Instrumentinės muzikos šedevrai, pasauliniai hitai šiuolaikinėje interpretacijoje, kuriuos atlieka orkestras „DM-Orchestra“.
Koncertas Šiauliuose koncertų salėje „Saulė“ lapkričio 27 d. 18 val.
Bilietai čia.
Tai unikali proga išgirsti gyvą instrumentinę muziką šiuolaikinėje interpretacijoje ir moderniu stiliumi, kurią atlieka geriausi Europos muzikantai – tai tikra šventė sielai ir širdžiai. Lietuvoje koncertuos tarptautinis orkestras „DM-Orchestra“!
Dmitry Metlitsky – kompozitorius, orkestro „DM-Orchestra“ įkūrėjas, yra vienas iš nedaugelio šiuolaikinių kompozitorių, kurių muzika pavergia nuo pirmųjų akordų ir priverčia klausytojų širdis plakti visiškai kitokiu ritmu. Jo magiška muzika yra pilna teigiamų emocijų ir paliečia jūsų sielos gelmes – ji pavergė tūkstančių žmonių širdis visame pasaulyje.
Neįtikėtinai graži muzika kartu su galingais garso takeliais, energingomis epo ir roko kompozicijomis, atliekama virtuoziškų orkestro muzikantų, nepalieka abejingų, žavi, sukuria ypatingą atmosferą ir tikrai stebuklingai poveikia kiekvieną klausytoją, todėl šio kompozitoriaus muzika vadinama magiška.
Ši muzika negali būti palyginta su niekuo, ją galima tik išgirsti ir priimti į savo sielą visiems laikams, nes tai, kas ateina iš širdies – širdį ir pasiekia…
Orkestro programoje taip pat yra ir legendinių A.Vivaldi, J. Lasta, P. Mauriat, T. Albinoni, G. Caccini hitai šiuolaikiniame apdorojime.

Paskaita „Peizažinė fotografija“
2018-11-28 17:00 | Fotografijos muziejuje
Peizažinė fotografija priskiriama praeities meno formoms, sentimentalumo ir eskapizmo išpažinėjams. Tačiau tokia jos samprata yra susijusi su tradiciniu gamtos, kaip laukinio pasaulio suvokimu. Dabar visos gamtos pasaulio nekaltumo ir laukiniškumo iliuzijos yra prarastos. Žmogaus ekspansija transformavo pastoralinį kraštovaizdį į technogeninių katastrofų griuvėsius. Kaip į šiuos pokyčius reaguoja fotografai, ar ieško gražių natūralumo likučių gamtoje ar savo kūryboje tiria dramatiškus, žmogaus ekspansijos išprovokuotus gamtos pokyčius? Kaip nebūtų keista, peizažinė fotografija gyvuoja ir vystosi, joje netrūksta ir praeities sentimentų ir kritiško konceptualumo.
Lapkričio 28 d. (trečiadienis) 17.00 val.

Verslo ir pasiekimų paroda ŠIAULIAI‘18
2018-11-29 10:00 - 2018-12-01 19:00 | Šiaulių arena
Susitikime verslo ir pasiekimų parodoje Šiauliai 2018!
Renginio laikas: nuo 10 iki 19 val.!
Kasmet tris dienas vykstanti viena didžiausių regioninių parodų vartotojams vienu laiku ir vienoje erdvėje sutelkia gamintojus ir klientus, pardavėjus ir pirkėjus, užsakovus ir verslo partnerius.
Parodos dalyvių įvairovė leis kiekvienam lankytojui atrasti tai, kas jam įdomu ir aktualu. Verslo ir pasiekimų parodoje Šiauliai 2018:
▫ Pristatymai, degustacijos ir gamintojų kainos. Dalyvauja įmonės, organizacijos, smulkieji verslininkai iš Lietuvos, Latvijos, Prancūzijos, Vokietijos.
▫ Aktuali informacija ir tiesioginis bendravimas su parodos dalyviais stenduose.
▫ Parodos gaminio, Originaliausio stendo ir Parodos paslaugos rinkimai.
▫ Parodos renginiai, seminarai, diskusijos.
▫ Tarptautinė konferencija „Tarptautinės prekybos iššūkiai ir regionų ekonominis potencialas“.

Koncertas TANGO ARGENTINO
2018-11-29 18:00 | „Polifonijos” salė
Lapkričio 29 d. 18:00 val. kviečiame į dar vieną koncertų ciklo „Muzika pro atvirą langą“ aistringą pasirodymą „Tango Argentino“

Autentiška ir nuoširdi muzika bei meilės ir aistros šokis į Lietuvą atvyksta tiesiai iš pačios tango tėvynės Argentinos. Šiaulių kamerinėje salėje „Polifonija“ kartu pasirodys charizmatiškieji tango meistrai – dainininkas, kompozitorius ir šokėjas EDUARDO GIMENEZ bei daugelio tarptautinių konkursų ir festivalių nugalėtojai – šokėjai BRIGITA ir CARLOS RODRIGUEZ bei fortepijono muzikos virtuozas FELIKSAS ZAKREVSKIS. Garsūs muzikantai paruošė išskirtinio grožio ir nepaprastai romantišką meninę programą į kurią elegantiškai įsikomponavo jausmingų šokėjų pora.
„Tango nėra vien tik žingsniai ar jų deriniai, tango – tai kultūros, kurioje jis gyvena nuo vaikystės, išraiška. Šiame šokyje tu gali išreikšti visą pojūčių ir jausmų vaivorykštę – nuo gilaus santūraus skausmo ir kančių iki visapusės meilės ir džiaugsmo.“, – aistringąjį tango šokį apibūdina tradicinio „gyvojo“ tango meistras Carlos Rodriguez iš Buenos Airių, kuris kartu su Brigita Rodriguez užpildo sceną kerinčiu šokiu. Tarptautinių konkursų laureatas ir jo partnerė priklauso tai muzikantų kategorijai, kurie ieško naujų išraiškos formų ir sulaukia audringų ovacijų už savo emocingą muzikavimą, virtuozišką techniką ir visišką savęs atidavimą scenoje. Dainininkas, kompozitorius ir šokėjas Eduardo Gimenez gimęs Urugvajuje yra puikus tradicinės ir populiariosios argentinietiškos muzikos atlikėjas, pasižymintis unikaliu balso tembru.

Programą atliks:
Eduardo Gimenez (vokalas, gitara)
Feliksas Zakrevskis (fortepijonas)
Brigita ir Carlos Rodriguez (šokėjai)
Bilietų kaina 10 ir 7 € (nuolaida taikoma moksleiviams, studentams, senjorams ir neįgaliems pateikus pažymėjimą).
NAUJIENA!!! – Koncertų ciklo „Muzika pro atvirą langą“ ABONEMENTAI. 3 pasirinkti šio ciklo koncertai tik už 15 eurų. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60
Kitus koncertų ciklo „Muzika pro atvirą langą“ koncertus galite rasti paspaudę nuorodą: http://www.polifonija.lt/n/wp-content/uploads/2018/08/ruduo-ziema-afisa-A2-psl.jpg
Daugiau informacijos: www.polifonija.lt ir www.facebook.com/polifonijalietuva

Romo Dambrausko koncertas
2018-11-29 19:00 | Koncertų salė „Saulė”
Romas Dambrauskas 2015 metų pavasarį pagaliau subūrė muzikantų grupę ir kartu su ja pradeda koncertuoti džiugindamas publiką gyvu garsu, senomis ir naujomis dainomis, kurių per koncertinės veiklos trisdešimt metų yra sukūręs jau net šimtą vienuolika. Žinoma ne visas jas įmanoma atlikti kelių valandų koncertinėje programoje, tad Romas su grupe labai atidžiai rinko dainų repertuarą būsimiems pasirodymams. Grupėje patys geriausi muzikantai: Giedrius Misiūnas- klavišiniai, Jonas Šopa- klavišiniai, saksofonas, Aurimas Jazdauskas- mušamieji, Benas Muntrimas- perkusija. Geras garsas, puiki nuotaika, pačios geriausios, senos ir naujausios Romo Dambrausko dainos laukia Jūsų šiuose gyvo garso koncertuose.

Spektaklis „Po 20 metų“
2018-11-30 18:30 | Šiaulių dramos teatras
Ar gali būti, kad Urvinis žmogus vedęs gyveno ilgai ir laimingai?
Ar gali būti, kad Urviniam žmogui viskas klojasi geriau nei kitiems?
Ar gali būti, kad Urvinis žmogus laimingesnis už bet ką pasaulyje?
O gal?..
Pagaliau atėjo laikas, kai į visus šiuos klausimus galėsime atsakyti pažvelgę pro rakto skylutę. Po 20 metų.
Vaidina:
Gabija Jaraminaitė – Ryškuvienė
Andrius Bialobzeskis
Režisierius Dainius Kazlauskas
„Edita – labai stipri moteris. Dažniausiai nė nežinau, kaip suteikti jai tai, ko jai reikia. Nežinau… Kartais stebiu ją miegančią, ir nebuvo nė karto, kad žiūrėdamas jį ją nepagalvočiau kaip ją apginti ir apsaugoti namus, kuriuose ji užsiiminėja magija…“
Tai vieni paskutinių žodžių, kuriuos Vidutis ištaria spektaklio „Urvinis žmogus“ finale. Žodžiai, kurie pradėjo jo gyvenime naują – šeimyninio gyvenimo – etapą. O ten jo jau laukė visa puokštė gyvenimo priedų: karjera, paskola, vaikai, darželiai, mokyklos…
„Po 20 metų“ – tai žvilgsnis pro rakto skylutę į Vidučio ir Editos gyvenimą po 20 metų santuokos. Vaikai jau užauginti ir vis daugiau laiko lieka vienas kitam – kaip anuomet, kai jie buvo vos susipažinę. Tik vienas skirtumas: jie jau 20 metų kartu.
Kaip gyvenimas kartu keičia santykius? Kaip keičiasi vieno požiūris į kitą? Ar laikas patvirtina prieš 20 metų išmoktas tiesas apie vyrų ir moterų panašumus bei skirtumus?
Visa tai ir daugiau – komedijoje „Po 20 metų“.
„Jei esate suaugęs žmogus ir gyvenate santuokoje, jums neišvengiamai patiks šis spektaklis. Vienas iš nuostabiausių dalykų jame yra tai, kokios atpažįstamos yra mintys, situacijos, nuogąstavimai, pašnekesiai ir ginčai. Jas atpažins bet kuri pora, gyvenusi kartu – nesvarbu kaip ilgai ir kaip laimingai“, – sako vienas spektaklio vertintojas, ir mes jam visiškai pritariame.
Taigi, porą – į parankę, gerą nuotaiką – į kitą, ir geras vakaras garantuotas!

Saulius Prūsaitis’39 Naujas Albumas
2018-11-30 19:00 | Koncertų salė „Saulė”
Surengęs itin sėkmingus vasaros koncertus, į kuriuos net pritrūko bilietų, Saulius Prūsaitis kviečia visus į naujo albumo „39“ pristatymą: Vilniuje, koncertų salėje „Compensa“, 30 d. – Šiauliuose.
„Malonu, kai bilietus išperka iki koncerto likus savaitei, bet nesmagu, kad yra žmonių, kurie vis dėlto nepatenka. Labai nenusiminkite, nes rudens pabaigoje-žiemos pradžioje surengsime šešis labai išskirtinius koncertus, kuriuose pristatysime naują albumą „39“. Tai bus didelė ir smagi šventė visiems: ir publikai, ir mums patiems. Groti „Žalgirio“ arenoje – tarsi sapnas virtęs realybe. Laukia daug darbo, bet darbą mes mylime“, – apie jau dabar prasidėjusį pasirengimą albumo pristatymo koncertams sako S. Prūsaitis.
Sakydamas, kad koncertai bus šventė, jis visiškai neperdeda. Apsilankę S.Prūsaičio koncertuoje būna nustebę, koks tai linksmas ir pozityvia energija pulsuojantis renginys. „Dar tiek per vieną vakarą nesu juokusis ir šokus“, – labai taikliai koncertą apibūdino viena žiūrovė.
Po ilgos pertraukos jis surengs ir pristatymo koncertą gimtojoje Marijampolėje.
„Labai laukiu to koncerto, jis bus tikrai ypatingas. Noriu, kad visi žinotų, jog esu iš Marijampolės. Didžiuojuosi tuo ir , neslėpsiu, noriu, kad mano gimtame mieste mane mylėtų ir manimi džiaugtųsi“, – sako dainininkas.
Jam nekilo dvejonių, kaip pavadinti savo jau antrąjį solinį albumą. „39“ svetainėje „Youtube“ jau turi beveik 8 milijonus perklausų ir baigia pasivyti populiariausią S.Prūsaičio dainą „Norim šokti“, kuri artėja 10-to milijono link.
„Būtų tikrai nelogiška albumą vadinti kitaip, kai 39 tapo mano lemtingu skaičiumi“, – juokiasi S. Prūsaitis.
Be magiškosios „39“, albume bus galima rasti ir didžiulės sėkmės sulaukusį hitą „Tu nemoki“, kurį S. Prūsaitis įdainavo drauge su buvusia savo mokine, „X faktoriaus“ laimėtoja Igle. Taip pat – pačią naujausią dainą „Merginos šoks“, kurią publika pasigavo ir nebepaleido nuo pirmų grojimų koncertuose.
S. Prūsaitis – vienintelis ir nepakartojamas ne tik scenoje, bet ir nulipęs nuo jos. Nedaugelis žino, kad jis – ne tik visų savo dainų muzikos ir žodžių autorius, bet ir pats jas aranžuoja, įrašo nuosavoje įrašų studijoje, prodiusuoja.
„Yra muzikantai, kurie moka geriau įgroti tam tikrus instrumentus nei aš, yra mano mielos merginos, kurios dainuoja pritariančius vokalus, bet aš kiekvieną įrašo mikrosekundę esu šalia. Aš žinau, kaip turi skambėti daina, ir padarysiu viską, kad tą skambesį išgaučiau“, – sako jis.

TELE BIM BAM – Kalėdinis koncertas
2018-12-01 15:00 | Koncertų salė „Saulė”
Dainavimo kolektyvas „Tele Bim-Bam“ kviečia į Kalėdinį koncertą visai šeimai. Daugiau nei dvidešimt metų gyvuojantis kolektyvas surengs išskirtinį Kalėdinį pasirodymą. Kartu su „Tele Bim-Bam“ nariais dainuos ir Kalėdų Senelis.
„Mamos suknelė“, „Musė“, „Voras“, „Dinozauras“, „Tele Bim-Bam gatve“, „Tilili Tilili“, „Baltoji varnelė“, „Rytoj skrisime“ – šios ir kitos puikiai visiems žinomos dainos skambės šventiniame koncerte. Vadovė, kompozitorė ir režisierė Neringa Čereškevičienė koncerto metu ne tik pasirodys su „Tele Bim-Bam“ kolektyvu, bet ir po koncerto pabendraus su mažaisiais dalyviais. Prie Neringos prisijungs ir Kalėdų Senelis – tad laukia daug smagių akimirkų.
„Tele Bim-Bam“ yra vienas iš tų kolektyvų, kurių dainas moka ir mažieji, ir vyresni renginio svečiai. Tad ir tėveliams šis koncertas labai patinka. Raginame bilietais pasirupinti iš anksto. Visi jie būna išpirkti gerokai prieš renginį.

Paskaita „Fake news įššūkis“
2018-12-05 17:00 | Fotografijos muziejus
Melagingų naujienų (Fake news) pasaulyje, propagandinių žiniasklaidos salvių triukšme fotografinis vaizdas praranda savo pagrindinę funkciją liudyti tikrovę, faktą ir tiesą. Vaizdas netenka savarankiškumo ir ištirpsta melagingų pranešimų vingrybėse. Skaitmeninį, įtinklintą vaizdą pratęsia jo geografinės žymės, kodavimo šifrai, vaizdo judėjimo istorija, navigacija, jo interakcija ir kiti metaduomenys. Jie tampa svarbesni už vaizdą. Tai nauja dviprasmybių ir manipuliacijos erdvė. Vaizdas įkalintas jį supančiame informaciniame triukšme. Kaip sugrąžinti vaizdo prestižą ir jo autentiškumą „feikinių“ naujienų apgultyje?
Gruodžio 5 d. (trečiadienis) 17.00 val.

Koncertas „Gražiausia Šv.Kalėdų muzika“
2018-12-07 18:00 | Koncertų salė „Saulė”
Išskirtinio skambesio projektas, netikėtais muzikiniais sprendimais ir skambesiu sužavėjęs daugelį klausytojų visoje Lietuvoje ir surengęs jau daugiau nei 20 gyvo garso koncertų, vėl žada nustebinti kruopščiai atrinkta ir naujai aranžuota gražiausia pasauline šv. Kalėdų muzika bei autorinėmis atlikėjo R. Difarto dainomis! Jaukus ir šiltas koncertas Šiauliuose gruodžio 7 d. (penktadienį) 18 val. koncertų salėje „Saulė“.
Išskirtinio balso tembro, jausmingas ir muzikalus dainų autorius, atlikėjas ir gitaristas R. Difartas, katu su savo žmona, atlikėja A. Difarte, koncerto metu atliks gražiausius šventinius duetus, pritariant nuostabaus grožio lietuvišku instrumentu – kanklėmis bei smuiku ir gitara.
Paties projekto idėja gimė klaidžiojant interneto platybėmis, kai akis patraukė dvi jaunos, talentingos seserys – Lina Žilinskaitė ir Rasa Vaicekauskienė, grojančios duetu – kanklėmis ir smuiku. Sužavėjo merginų muzikalumas ir instrumentų valdymo profesionalumas.
Klausytojai programoje išgirs gražiausias šv. Kalėdų dainas („White Christmas“, „ Jingle bells“, „Hallelujah“ ir kt.), taip pat populiariąją pasaulinę klasiką: „The Beatles“, B.Adams, Sting, Eagles, Queen bei autorines R. Difarto dainas. Balsai persipins su nepaprastai gražiu kanklių, smuiko ir gitaros skambesiu.
https://www.youtube.com/watch?v=elM8R17KfUA
„Mūsų tikslas – atnešti muzikos stebuklą ir šv. Kalėdų džiaugsmą į klausytojų širdis“ – tikisi atlikėjai.
Koncertas žada ir malonių netikėtumų bei staigmenų! Specialiai šiam vakarui bus kuriamos ir scenos dekoracijos.
Atlikėjai:
R. Difartas – vokalas, gitara
A. Difartė – vokalas
L. Žilinskaitė – kanklės
R. Vaicekauskienė – smuikas

Kastyčio Kerbedžio koncertas "AMŽINAI"
2018-12-07 19:00 | Šiaulių arena
Tai, turbūt, geriausia 2018 metų žinia lietuviškos muzikos gerbėjams! Šie metai ypatingi geriausio Lietuvos balso savininkui Kastyčiui Kerbedžiui! 55 metų jubiliejų švenčiantis dainininkas dovanoja savo talento gerbėjams galimybę pasimėgauti tiek jau tapusiomis visaliaudinėmis, tiek gimusiomis 2018 metais, dainomis.
Ta proga Kastytis Kerbedis kviečia visus į penkis išskirtinius koncertus „AMŽINAI“ Vilniuje, Kaune, Klaipėdoje, Šiauliuose ir Panevėžyje! Koncertuose išgirsite visus nemirtingus Kastyčio hitus, atlikėjui talkins ne tik gyvo garso grupė, bet ir labai netikėti svečiai! Šventės nuotaika bus garantuota dar net nepatekus į renginio salę. Ir kas žino – gal pagaliau koncertuose nuskambės TA taip visų laukiama Kastyčio daina?…
Dėl bilietų pirkimo nereikia tartis nei su vyru ar žmona, nei su vaistininku. Jie parduodami be recepto. O tai ką pamatysite ir išgirsite Kastyčio Kerbedžio koncertuose – išliks jūsų prisiminimuose AMŽINAI.

Jubiliejinis “el Fuego“ 10-mečio koncertas
2018-12-08 17:00 | Koncertų salė „Saulė”
Šie metai vaikinų grupei „el Fuego“ ypatingi. Analogų neturintis pop-klasikos projektas švenčia 10-ties metų jubiliejų! Nors per eilę metų kolektyvo sudėtis keitėsi, dabar grupėje esantys nariai nori tarti didelį Ačiū operos solistams, kurie pradėjo “el Fuego” veiklą. Tai Eugenijui Chrebtovui, Tomui Pavilioniui ir Jonui Sakalauskui, bei savo klausytojams, kurie liko ištikimi grupės muzikai.
Koncertas Šiauliuose, koncertinėje salėje „Saulė“ gruodžio 8 d. 17 val.
Bilietai: https://shop.piletilevi.ee/public/?concert=257073&design=bilietai&lang=lit&center=1745#view=ticketsselect
Koncertinio turo metu “El Fuego” aplankys 22 Lietuvos miestus ir miestelius, kur atliks visų laikų populiariausius kūrinius, širdis pakerėjusias, bei naujas, grupės narių autorines dainas. Vaikinai išsikėlė pagrindinį tikslą – paruošti gražią, profesionalią ir kokybišką programą publikai, vertinančiai išlavintus balsus, jausmingas melodijas ir prasmingus tekstus. Koncertuose gyvai skambės populiariausios, senos ir žinoma – naujausios dainos: ,,Miserere“ , ,,Žodžiai gyvenimui“, „Į pasaulio kraštą“ ir t.t.
,,Mes mylime tai, ką darome, į dainavimą žiūrime kaip į širdžiai mielą veiklą ir labai stengiamės, kad šį jausmą pajaustų klausytojai. Klausytųsi ir mėgautųsi.“ – šypsosi P. Bagdanavičius. ,,Kiekvieni metai žymi brandą, kuri atsispindi kūryboje. Man be galo didelis malonumas būti šio projekto dalimi. Taigi turo koncertuose klausytojams bandysime atiduoti visą savo šilumą, pagarbą vien už tai, kad „el Fuego“ jų dėka švenčia jubiliejų.‘‘ – kalbėjo R. Spalinskas.
Šiais metais, prie projekto prisijungė naujas, tačiau visiems tikrai pažįstamas narys – Gražvydas Staigvilas. Vaikinas jaunas, ambicingas ir veržlus, tad jo siekis – dar labiau sustiprinti grupę vokaline prasme, bei įnešti naujų savo kūrybos dainų į „El Fuego“ repertuarą.
Atlikėjai nuoširdžiai laukia susitikimo su Jumis, Jūsų mieste ! Paminėkime “el Fuego” jubiliejinius metus kartu!
Visas naujienas apie pop-klasikos projektą ir koncertinį turą galite sekti:
FB: https://www.facebook.com/elFuegoofficial/
WB: http://zuzi.lt/

Renginys vaikams „Maša ir Lokys: žiemos nuotykiai“
2018-12-08 18:00 | Šiaulių arena
MAŠA IR LOKYS: ŽIEMOS NUOTYKIAI
PREMJERA
REŽISIERIUS Dainius Kazlauskas
SCENARIJAUS AUTORIAI Šarūnas Datenis ir Dainius Kazlauskas
SCENOGRAFĖ Indrė Pačėsaitė
CHOREOGRAFAS Donatas Bakėjus
Mylimiausi vaikiški herojai – Maša ir Lokys – sugrįžta su nauju pasirodymu!
„Domino“ teatras, bendradarbiaudamas su pasaulinės šlovės pelniusio animacinio filmuko kūrėjais, režisieriumi Dainiumi Kazlausku ir scenarijaus autoriumi Šarūnu Dateniu, pristato unikalų, Lietuvoje sukurtą pasirodymą „Maša ir Lokys: žiemos nuotykiai“, kurio metu vaikų mylimi herojai varžysis įvairiose sporto rungtyse ir patirs daug nepamirštamų nuotykių. Maša, Lokys ir jų draugai vėl prabils populiariausių Lietuvos aktorių balsais, o žiūrovus žavės įspūdingais kostiumais.
Praėjusiais metais šventinis šou „Maša ir Lokys: kalėdinis krepšinis“ sulaukė stulbinančiai didelio susidomėjimo, nepaprastai daug gerų atsiliepimų ir tapo pačiu populiariausiu vaikams skirtu šou Lietuvos istorijoje. Pamatykite naują, stebuklingą, netikėtą ir daug nuotykių žadančią istoriją!
NAUJIENA! Susitikimas su Maša ir Lokiu!
Norėtumėte padovanoti nepamirštamą nuotykį savo vaikams? Turite unikalią galimybę susitikti su mylimiausiais vaikų herojais Maša ir Lokiu! Po kiekvieno spektaklio šaunūs ir linksmi Maša ir Lokys kvies visus vaikučius šokti, dainuoti, bendrauti, su jais nusifotografuoti bei patirti daug nepamirštamų ir stebuklingų nuotykių. Pažadame, šio susitikimo Jūsų vaikas dar ilgai nepamirš! Atskleisime ir paslaptį – kiekvieno dalyvio susitikimo metu lauks labai smagi staigmena!
Susitikimo bilietų kiekis labai ribotas!
Susitikimo trukmė: 20-30 min.
Dalyvauja: Maša ir Lokys
DĖMESIO:
– susitikime galės dalyvauti tik turintys susitikimo ir spektaklio bilietus;
– susitikimo bilietas reikalingas tik vaikams;
– susitikimo bilietas galioja vienam asmeniui.
http://masalokys.lt/

Tarptautinis mados renginys VIRUS MADA / VIRUS FASHION 2018
2018-12-08 19:00
2018 gruodžio 8 d., šeštadienį, 19.00 val. Šiaulių lengvosios atletikos manieže (S. Daukanto g. 25) vyks tarptautinis mados renginys VIRUS MADA / VIRUS FASHION 2018
VIRUS MADA – tai finalinis šiuolaikinio meno festivalio VIRUS’23 tarptautinis mados renginys, pribloškianti meno ir mados sintezės laboratorija, kuri tęsiasi jau dvidešimt trejus metus. Renginio metu mados meno išsiilgusiems žiūrovams bus pristatytos pačios įdomiausios Baltijos šalių dizainerių kolekcijos. Atrinkti Lietuvos, Latvijos, Estijos, Lenkijos mados kūrėjai varžysis finaliniame renginyje, kurio nugalėtojai bus paskelbti VIRUS MADA renginio metu 2018 m. gruodžio 8 d.
Konkursines kolekcijas lydės meniniai performansai, kuriuos kurs Kauno šokio teatras “Aura” su menininkės iš Nyderlandų Gudos Koster kurtais kostiumais bei kompozitoriaus Antano Jasenkos bei dainininko Ilja Gun muzikinėmis vibracijomis. VIRUS MADOJE taip pat dalyvaus legendiniai Šiaulių avangardinės mados pradininkai Reda ir Arūnas Uogintai, ekstravagantiškoji Sasha Frolova iš Maskvos ir kiti mados meno kūrėjai. Daugeliui kostiumo dizainerių šis renginys tapo puikia starto aikštele tolimesnei karjerai, o menininkai suprato, kad kostiumas irgi gali būti konceptualaus meno kūriniu. Vieninteliame tokio pobūdžio renginyje Lietuvoje, persipins performansas ir muzika, kinetinė skulptūra ir kostiumas, kosminės vizijos ir šiuolaikinis šokis.
Stipriai išaugęs tarptautinis konkursinis avangardinės mados šou iškeliauja iš savo tradicinės vietos – Šiaulių dailės galerijos į Šiaulių lengvosios atletikos maniežą, kuris bus meniškai transformuotas į egzotišką mados ir meno pasaulį. Tai labai drąsus sprendimas, bet jau dabar ryškėja jo sėkmė.
Nepraleiskite puikios progos rudeninių vakarų depresiją išmainyti į ryškiaspalves patirtis ir atradimo jaudulį.
BILIETAI: https://www.ticketmarket.lt/lt/e/renginys/festivalis-virus23-avangardines-mados-sou-bilietai
Bilieto kaina 8 Eur, 6 Eur

Didžioji Kalėdinė Šiaulių mugė
2018-12-09 10:00 | Šiaulių arena
DARBO LAIKAS:
10-17 val.
VIETA:
Šiaulių arena, J. Jablonskio g. 16, Šiauliai
Plačiausias pasiruošimo asortimentas didžiosioms metų šventėms vienoje vietoje po vienu stogu ŠIAULIUOSE!
Iš visos Lietuvos atvykusių prekybininkų maisto ir gėrimų pasirinkimas, dovanų ir idėjų šventinės aplinkos puoselėjimui pasiūla.
Kalėdinės mugės metu rasi:
/ gardžių maisto produktų namų stalui
/ dovanų idėjų šeimos nariams ir artimiesiems
/ detalių jaukiems namams
/ prekių aplinkos puoselėjimui
/ šventinės atributikos
/ specialių pasiūlymų ir nuolaidų
/ linksmų ir išskirtinių veiklų mažiesiems

Paskaita „Vaizdo geopolitika“
2018-12-12 17:00 | Fotografijos muziejus
Penkerius metus trukusi vizualinės antropologijos, estetinių blyksnių ir netikėtų pažinčių kelionė per penkis Lietuvos regionus Algimantui Aleksandravičiui baigėsi pradiniame taške – Baltijos jūros pakrantėje, fotoalbumu „Mažoji Lietuva. Klaipėdos kraštas. Užpustytas laikas žodis smėly“. Žinoma, visos kelionės baigiasi kuriame nors krante. Tačiau ne visiems būna tokios produktyvios. Penki išsamūs Lietuvos regionų istorijos, kultūros, žmonių foliantai žymi keletą metų trukusią intensyvią kūrybinę fotomenininko pastangą per objektyvą suvokti Lietuvos istoriją ir dabartį. Tik dabar aiškėja šios kelionės tikslas ir nuovargio prasmė. Kokia ji?
Gruodžio 12 d. (trečiadienis) 17.00 val.

Kalėdinis Šopturgis Šiauliuose
2018-12-15 10:00 - 16:00 | Šiaulių arena
Jau gruodžio 15 d. nuo 10 iki 16 val. Šiaulių areną užplūs būrys miesto svečių ir miestelėnų, kurie turės galimybę „apsišopinti“ nuo galvos iki kojų! Čia galima bus rasti:
• Aksesuarų;
• Papuošalų;
• Drabužių;
• Prekių vaikams;
• Įdomių ir originalių smulkmenėlių namams.
Šopturgis – tai mugė, skirta stilių ir išskirtinumą mėgstantiems žmonėms. Kiekvienas lankytojas turės galimybę įsigyti ne tik puikių gaminių, bet ir pabendrauti su jų kūrėjais, susitikti su dizaineriais ir menininkais bei linksmai praleisti laiką.
Dalyviams – tai bus puiki proga pristatyti save, savo kūrinius ir atrasti naujų kontaktų ar bendraminčių.
Pasiruoškime šventėms kartu!
Lankytojams renginys NEMOKAMAS!!!
Renginio metu bus eksponuojami vienetiniai gaminiai, tad fotografuoti galima tik gavus organizatorių sutikimą.

Šventinis koncertas
2018-12-15 18:00
Geriausias laikas švęsti metines šventes: Kalėdas ir Naujųjų metų sutikimą – gruodžio vidury. Pasirenki sau labiausiai patinkantį koncertą, susirenki draugų būrį ir pirmyn. O jau po to likusias gruodžio dienas iki Naujųjų metų ramiai leidi su namiškiais ar draugais jaukioje namų aplinkoje.
Kaip tik toks koncertas gruodžio 15 d. vyks Šiaulių arenoje. Didžiulis, grandiozinis, pompastiškas ir žinoma – nuotaikingas.
Tik pamanykite – scenoje bus arti šimto dalyvių. Atsiminkite dar ir tiek pat žmonių charakterių, nuotaikų, gausybės koncertinių aprangų ir t.t.
Kalbame apie renginį, pavadinimu:
ŠVENTINIS KONCERTAS
Atrodytų visi koncertai turėtų būti šventiniai, bet tai ne visai tiesa. Kas nebuvo koncerte, kuriame gyvai groja didžiulis simfoninis orkestras, dainuoja garsūs muzikinio teatro dainininkai, bei kitos scenos garsenybės – tas nepajuto šventinės koncerto dvasios!
Tad skubame išvardinti šio koncerto dalyvius:
Visų pirma tai KAUNO SIMFONINIS ORKESTRAS, diriguojamas M. Staškaus ir tuo beveik viskas pasakyta! Kaip?! Paklausite Jūs. O štai taip – tie kas lankėsi praeitais metais ir matė orkestro pasirodymą, neleis sumeluoti, jog plojimai po orkestro pasirodymo neleido muzikantams nulipti nuo scenos. Sunku nemėgti Štrauso valsų, Radeckio maršo ir kitų kūrinių. Juolab, jog orkestro pasirodymą paįvairinsLIUDO MIKALAUSKO dainavimas, ZBIGNEVO LEVICKIO smuikavimas, bei spalvingas KAUNO VALSTYBINIO MUZIKINIO TEATRO artistų pasirodymas.
Ir Liudas Mikalauskas ir Zbignevas Levickis yra ne tik puikūs savo srities artistai, bet nemažiau nuostabūs scenos šoumenai. Su jų pasirodymu koncerte – gera nuotaika garantuota!
Ir tai tik koncerto pradžia. Vėliau koncertą įsiūbuos šiuo metu savo karjeros viršūnę pasiekęs Ovidijus Vyšniauskas. O jeigu dar yra Ovidijaus nemačiusių ar negirdėjusių, prisiminsime dainos pavadinimą: ,,Mažyte mano!‘‘ ir to pakaks.
Na, šio ,,ŠVENTINIO KONCERTO‘‘ metu žiūrovų laukia ir dar viena staigmena: RAIGARDAS TAUTKUS IR KAUNO ŠAMPANINIS CHORAS.Tai kolektyvas, kuris gali pasirodyti bet kurioje pasaulio scenoje ir niekur nepadaryti Lietuvai gėdos. Apie šį kolektyvą galima pasakyti tik tiek: profesionalumas, grožis ir elegancija! Dar tik pridursime, jog šampaninio choro dalyviai į šį koncertą susirinko iš įvairiausių Lietuvos bei Europos miestų specialiai šiam pasirodymui.
Koncertas bus tikrai šventiškas ir nuostabus: be jokios abejonės tai bus ,,gražiausias perlas‘‘ gruodžio mėnesio Šiaulių arenos koncertų karūnoje.
Todėl nereikėtų delsti nei šiauliečiams, nei miesto svečiams, nei pavieniams žiūrovams, nei įstaigų ar įmonių kolektyvams ir atkreipti dėmesį į šį ,,ŠVENTINĮ KONCERTĄ‘‘.
Ateikite patys, pasikvieskite savo draugus. Apdovanokite bilietais savo įstaigų darbuotojus ir net neabejokite, jog tai bus geriausia dovana švenčių proga!
Susidarius ženklesnėms žiūrovų grupėms verta kreiptis į koncerto organizatorių ATM KOMPANIJĄ. Galėsime susitarti į šį ,,ŠVENTINĮ KONCERTĄ‘‘ ir ,,šventines‘‘ sąlygas.

Komandinės orientavimosi varžybos Šiauliuose „Šturmas”
2018-12-15 20:00
Jokio amžiaus cenzo. Nuolaidos SENIEMS ir NAUJIEMS žaidėjams. Jokios už**sančios vakarinės programos ir rezultatų laukimo. Įtraukiančios ir TIK GERIAUSIOS užduotys tiek šiauliečiams, tiek kitų miestų gyventojams. Ir žinoma – specialūs rėmėjų prizai varžybų pirmūnams. Toks bus paskutinis Šturmo orientacinių varžybų pasirodymas Šiauliuose.
„Šturmas” – tai pramoginės komandinės orientavimosi varžybos automobiliais, kurios reikalauja gebėjimo spręsti galvosūkius, planuoti maršrutą bei orientuotis mieste. „Šturmo“ dalyviai – paprasti žmonės, kurie yra nusiteikę azartiškai, neįprastai bei smagiai praleisti savo savaitgalio vakarą draugų, kolegų arba šeimos kompanijoje.
== Renginio informacija ==
Renginio data: 2018.12.15
Varžybų startas: 20:00
Varžybų starto vieta: PPC „Saulės Miestas“ stovėjimo aikštelės stogas, Tilžės g. 109, Šiauliai
== Ką reikia pasiruošti šiam renginiui ==
1. Komanda, kurią sudaro nuo 3 asmenų. (Leidžiama į ekipažą pasiimti tiek dalyvių, kiek tik telpa į automobilį). Tai gali būti jūsų draugai, kolegos, šeimos nariai, vaikai, tėvai.
2. Važiuojantis automobilis
3. Bent vienas išmanusis telefonas su interneto ryšiu ir kamera (rekomenduojame turėti automobilinį įkroviklį ar papildomą bateriją). Rekomenduojame atsinaujinti telefono programinę įrangą bei naudoti naujausią Google Chrome naršyklės versiją.
== Bilietai ==
Bilietų kaina nuo 30 eurų ekipažui (be nuolaidų)
Bilietų įsigyti vietoje galimybės nebus.
Įsigyti bilietą savo komandai galite nuo 2018.12.03, adresu www.sturmas.lt
Informacija dėl renginio +37066166667 (Simonas)

Miuziklas “Kakės Makės gimtadienis“. DIDYSIS ŽIEMOS KONCERTAS
2018-12-16 12:00 | Koncertų salė „Saulė”
Žiemomis būna šalta ir niūru, todėl būtina bent kartą susirinkti visiems drauge ir linksmai pašokti bei padainuoti su mylimais personažais iš miuziklo „Kakės Makės gimtadienis“! Kakė Makė, Netvarkos nykštukas, Šunelis Čiučia, monstrai Mamaisa ir Nanaisa traukia šventinius apdarus ir kviečia į smagiausią įvykį – didįjį žiemos koncertą! Net Pabaisa Tingiu-nė-Krust sukrutėjo ir sakė – atvyks!
Spalvingas teatralizuotas koncertas, kuriame skambės vaikų itin pamėgtos populiariausios dainelės iš miuziklo „Kakės Makės gimtadienis“ vyks: lapkričio 17 d. – Panevėžyje, gruodžio 1d.– Klaipėdoje, 16 d.– Šiauliuose, 26 d. – Kaune ir 28 d. – Vilniuje. Džiugi žinia pačių mažiausių tėveliams – vaikai iki dviejų metukų į koncertą eina nemokamai!
Didžiajam žiemos koncertui rengiasi visi pagrindiniai miuziklo veikėjai: Kakė Makė, Netvarkos nykštukas, šunelis Čiučia ir, žinoma, gigantiškieji monstrai Mamaisa ir Nanaisa. Jie jums parengė specialią programą: su dainomis, šokiais, žaidimais ir siurprizais. Blizgančią, kaip Kalėdų eglutė, skanią, kaip močiutės pyragas, linksmą ir pilną netikėtumų – tikrą žiemos šventę.
Koncerte skambės pačios linksmiausios ir populiariausios miuziklo dainelės: Kakės Makės „Šėlsmo daina“, „Netvarkos nykštuko daina“, „Monstrų daina“, „Svajonių gimtadienis“ ir kiti kūriniai, kuriuos dauguma vaikų jau moka mintinai. Kakė Makė tikisi, kad mažieji jos gerbėjai dainuos ir šoks drauge.
Populiariausią Lietuvos mergaitę Kakę Makę talentingai įkūnija dainininkė, aktorė ir šokėja Karina Krysko. Netvarkos nykštuką – aktoriai Dalius Skamarakas ir Tomas Žaibus, o monstrai tiesiog yra gyvi ir milžiniškai mieli. Sklando gandas, kad jų viduje irgi slepiasi aktoriai, bet niekas niekada jų nematė, todėl to nei patvirtinti, nei paneigti negalime.
Po koncerto vyks fotosesija su Kake Make ir autografų akcija. Be to, bus galima įsigyti miuziklo „Kakės Makės gimtadienis“ CD už pačią mažiausią iki šiol neregėtą žiemos kainą!
KAKĖ MAKĖ – Karina Krysko
NETVARKOS NYKŠTUKAS – Dalius Skamarakas / Tomas Žaibus
MONSTRAI MAMAISA IR NANAISA
PABAISA TINGIU-NĖ – KRUST
ŠUNIUKAS ČIUČIA
KIEMO DRAUGAI
Kompozitorius – Rokas Radzevičius
Libreto autorė – Aistė Smilgevičiūtė
Iliustracijų autorė – Lina Žutautė

Merūno koncertas „Pasaulio klasikos hitai“
2018-12-16 18:00 | Koncertų salė „Saulė”
Gruodžio mėnesį Merūnas Vitulskis surengs iškilmingus solidžios programos koncertus „Pasaulio klasikos hitai“. Akompanuojant orkestrui „Vilniaus sinfonietta“ ir puikiam dirigentui Vytautui Lukočiui, turėsime puikią progą dar kartą įvertinti, ko vertas geriausias Lietuvos tenoras. „Pasaulio klasikos“ programai jis atrinko garsiausius kūrinius, kuriuos atlikti reikia ne tik nepaprasto vokalinio talento, bet ir išlavintos technikos, puikaus balso valdymo ir emocinio išjautimo.
Mes visi jau ne kartą girdėjome jo atliekamą „Nessun Dorma“ (iš G.Puccini „Turandot“). Vieną sudėtingiausių iš populiariųjų arijų. Ją įtraukti į programą – kiekvieno tenoro siekiamybė. Tačiau įtraukti – viena, o puikiai atlikti – visai kas kita.
1990 metų pasaulio futbolo taurės išgarsintame šios arijos įraše legendinis Luciano Pavarotti taip aukštai iškėlė kūrinio atlikimo kartelę, kad iki šiol visi bandymai lyginami su juo.
Andrea Boccelli, Jonas Kaufmannas, Mario Lanza, Jose Carreras, Placido Domingo, Beniamino Gigli, Franco Corelli, Paul Potts – tik keli garsūs vardai, kurie metė „Nessun Dorma“ iššūkį. Smagu, kad šalia jų galime įrašyti ir Merūną.
Išgirdę jo atlikimą, operos mylėtojai ir profesionalai Lietuvoje bei užsienyje negailėjo jam labai gerų žodžių. Tačiau Merūnas kuklinasi. „L. Pavarotti buvo tas, kuris gimsta kartą per milijoną metų. „Nessun Dorma“ nėra tenorų varžybos, nes tokio atlikimo, kokį pasauliui dovanojo Pavarotti , pakartoti neįmanoma, o ir nereikia. Bandau atrasti savo spalvą. Džiaugiuosi, kad vis dar tobulėju. Be to, galiu išduoti paslaptį – yra kūrinių, kuriuos dar sunkiau atlikti, nei „Nessun Dorma“, tik jie nėra tokie išpopuliarinti“, – sako Merūnas. Tarp tokių jis mini Rudolfo ariją iš G.Puccini „Bohemos“, kurią jau daug metų atlieka tiek Lietuvos, tiek užsienio operų scenose.
O žiemos koncertams jis rengia įspūdingą populiariosios klasikos programą: nuo „Caruso“ iki „O sole mio“, nuo „Ave Maria“ iki „Vivo per lei“. O taip pat sąraše – kūriniai, kurių vien pavadinimai daro įspūdį: „Miserere“, „The Prayer“, „Brucia la Terra“, „La donna mobile“ ir t.t.
Tai bus ne tik solidžiausia, bet ir vokališkai sudėtingiausia ir didingiausia programa, kokią tik Merūnas iki šiol yra atlikęs. „Dainuosiu tokius kūrinius, po kurių žmonės paprastai jau nieko nebedainuoja, nes nebeturi balso“, – juokiasi jis. Merūnas niekada nepraleidžia progos pajuokauti. Puikus humoro jausmas daro jį dar labiau išskirtiniu solidžiame operos pasaulyje.
Todėl verta laukti metų pabaigos ir „Pasaulio klasikos hitų“. To jausmo, kai nugara laksto šiurpuliukai ir kaupiasi ašaros nuo muzikos pagimdytos jėgos ir nežemiško grožio. Verta laukti to išskirtinio vakaro, kai į sceną užkops geriausias Lietuvos tenoras ir jo įstabus balsas, kukli asmenybė bei humoro jausmas sukurs nepakartojamą koncertą, po kurio publika plos atsistojusi.
